text: Berørmt tagkoncert genskabt
  25 september 2010 kl. 12.01
  Som et led i Koldings store Beatles-satsning var der lørdag mulighed for at genopleve den legendariske koncert fra Apple-bygningen i London - dog omplantet til Kolding og med det danske kopiband Repeatles i stedet for den ægte vare.
  Beatles stoppede med at give koncerter i sommeren 1966 - simpelthen fordi ingen kunne høre hvad bandet spillede og sang, fordi pigerne skreg som besatte.
  En enkelt undtagelse gjorde de fire beatler imidlertid, nemlig den 30. januar 1969, hvor de spillede en improviseret koncert på taget af Apple-bygningen i London - det eneste publikum var kontorfolk i bygningerne tæt på. 
  En lille håndfuld af sangene fra tagkoncerten kom imidlertid med på pladen "Let it be".
  Lørdag blev koncerten så gentaget i Kolding, som et led i den store Beatles Forever udstilling på Koldinghus - koncerten fandt sted i midtbyen og blev overværet af flere tusind Beatles-fans.
  